Самюэль Это'о

'''Самюэль Это'о (хүү)'* (, *1981 оны гуравдугаар сарын 10-нд төрсөн'') нь Камеруны хөлбөмбөгчин бөгөөд Италийн хөлбөмбөгийн лигийн Интернационале баг болон Камеруны шигшээ багийн довтлогчоор тоглодог. Тэрээр шигшээ багийнхаа ахлагчийн үүргийг гүйцэтгэж буй. 
Испанийн харьяалалтай Это'о «Хажи Спортын ахлах сургуулиас» бэлтгэгдэн гарчээ.

Это'о нь Барселона багийн бүрэлдэхүүнд таван улирал тоглохдоо *108* гоолыг хийж Ла Лигт тоглодог Африкийн төлөөлөгчдийг тэрүүлдэг билээ. Түүнчлэн 2010 онд «Трибль» буюу Испани болон Италийн лиг, лигийн цом ба УЕФА Аваргуудын Лиг зэрэг гурван тэмцээнд Барселона, Интернационале багуудад байхдаа тус бүр түрүүлсэн ховор амжилтын эзэн болсон бөгөөд Сиднейн олимпын аварга юм.

2021 оны 9 -р сард Самуэль Это Камеруны хөлбөмбөгийн холбооны ерөнхийлөгчид нэр дэвшихээ мэдэгдэв.

## Клубийн замнал 
### Реал Мадрид 
Самюэль Это'о нь 1997 онд Реал Мадрид багийн эгнээнд элссэн бөгөөд «Реал Мадрид Кастилла» буюу тус багийн В багт хоёрдугаар дивизэд тоглож байгаад гуравдугаар дивизэд унаж байжээ. Это'о Реал Мадрид тухайн үедээ тоглохыг чармайж байсан ч гэлээ Европын холбооны гишүүн орны харьяат биш гэх үндэслэлээр ийн хоёрдугаар түвшний багуудад тоглож байсан гэдэг. *1997-98* оны улиралд Леганьес багт зээллэгээр элсэж, хоёрдугаар дивизийн 28 тоглолтонд оролцож 3 гоол хийж Реалдаа эргэн ирж, гараанд төдийлөн гаралгүй байсаар 1999 оны нэгдүгээр сард Эспаньол багт зээллэгээр элсэж мөн л гараанд гаралгүй байсаар 2000 оныг хүргэжээ.

### Мальорка 
Испанийн тэргүүн лиг болох Ла Лигт анхны улирлаа өнгөрөөсөн эхний улирлаа Это'о зээллэгээр Мальорка багийн нэрийн өмнөөс *19* тоглолтонд оролцож, *6* гоолыг хийсэн ажээ. Улмаар 4.4&nbsp;сая фунт стерлингийн түүхэн наймаагаа 2000 онд Реалтай хийж Это'ог «Мальорка» баг эгнээндээ элсүүлсэн юм.

«Ла Лиг» дэх хоёр дахь улирлаа 11 гоол оруулж лигт амархан идээшиж буйгаа харуулав. Это'о тус багт лигийн *54* гоолыг оруулсан гэх шилдэг амжилтыг үзүүлэн Барселона багт 2004 оны зуны наймаагаар 24 сая еврогоор худалдагдсан. 
### Барселона 
#### 2004–2007 
Это'о Барселона баг дахь анхны тоглолтоо 2004 оны наймдугаар сарын 29-нд Расинг Сантандер багийн эсрэг хийсэн бол, 2004–05 оны улиралд Ла Лигт түрүүг анхны том түрүүгээ авсан юм.

2005-06 оны УЕФА Аваргуудын Лигт зургаан гоол оруулсан Это'о 2006 оны УЕФА Аваргуудын Лигийн шигшээ тоглолтонд багаа ялалтанд хүрэхэд онцгой байгуулсан тул Европын хөлбөмбөгийн холбооны Оны шилдэг довтлогчийн шагналыг хүртэж байв.
багийн хамгаалагч Патрис Эвра хамгаалан тоглож буй нь.]]

Это'о 2008 оны хоёрдугаар сарын 24-нд Леванте багийн хаалган гурван гоол оруулж лигийн анхны «хэт-трикээ» хийсэн бол аравдугаар сарын 25-нд Альмериа багийн хаалганд 23 минутын хугацаанд гурван гоол оруулж багийн түүхэн дэх хамгийн хурдан «хэт-трикийг» хийж байв. Харин арван нэгдүгээр сарын 8-нд Это'о Реал Валлидолид багийн хаалганд тоглолтын эхний хагаст дөрвөн гоол оруулж Барселона өрсөлдөгчөө 6–0 харьцаагаар бут ниргэжээ.

2008 оны арваннэгдүгээр сарын 29-нд Барселона баг дахь 111 дэх гоолоо оруулж багийн бүх цаг үеийн мэргэн буучдын эхний аравт эрэмбэлэгдэв.

Түүнчлэн 2009 оны хоёрдугаар сарын 14-нд Реал Бетис багийн хаалганд лигийн Барселона багийн нэрийн өмнөөс **100** дахь гоолоо оруулсан ба 2008–09 оны Ла Лигт 30 гоолыг оруулсан юм. 
### Интернационале 
 багт, 2009 он.]] 
Барселона багийн Ерөнхийлөгч Жоан Лапорта «Интернационале» багаас Златан Ибрагимовичийг авахын тулд бэртэлтэй байсан Это'ог 46 сая еврогийн хамт «Интернационале» руу шилжүүлэн өгч байв.

Ийнхүү Миланыг таван жилийн хугацаантай зорьсон Это'о 2009 оны наймдугаар сарын 8-нд «Италийн цомын» тэмцээнд анхны тоглолтоо хийж, анхны гоолоо хийв. Италийн хөлбөмбөгийн лигийн анхны гоолоо тэрээр есдүгээр сарын 13-нд Парма багийн хаалганд хийсэн юм.

2010 оны тавдугаар сарын 22-нд Это'о Аваргуудын Лигийн шигшээ тоглолтонд гурав дахь удаагаа тунаж, тухайн жилээ багийнхныхаа хамт «Трибльдсэн» юм.

2010 оны есдүгээр сарын 29-нд 2010-11 оны УЕФА Аваргуудын Лигийн хэсгийн Германы Вердер Бремен багтай хийсэн тоглолтонд гурван гоолыг оруулж, мэргэн буучдын жагсаалтыг тэргүүлж эхэлсэн байна.
## Шигшээ баг 
Это'о 15 настайдаа Камерун шигшээ багт дуудагдан Коста Рикагийн шигшээ багтай хийсэн нөхөрсөг тоглолтонд оролцож, 5-0 харьцаагаар хожигдож байв. 1998 оны зургаадугаар сарын 17-нд 1998 оны ДАШТ-ий Италитай хийсэн хэсгийн тоглолтонд 17 нас гурван сартай байсан Это'о оролцож, залуу тоглогчдын эгнээг өргөтгөж байв. Харин тэрээр дэлхийн аваргын тэмцээний анхны гоолоо 2002 оны ДАШТ-ий зургаадугаар сарын 6-нд болсон хэсгийн тоглолтонд Саудын Арабын шигшээ багийн хаалганд оруулсан түүхтэй.

2010 оны зургааадугаар сарын 19-нд 2010 оны ДАШТ-ий Дани болон Голландын шигшээ багуудтай хийсэн хэсгийн хариуцлагатай тоглолтуудад гоолдсон ч аль алинд нь 2-1 харьцаагаар хожигдож тэмцээнээ өндөрлөж байв.

Шигшээ багийнхаа нэрийн өмнөөс 46 гоолыг оруулаад байсан Это'о 2010 оны наймдугаар сарын 11-нд Польшийн шигшээтэй хийсэн тоглолтонд 2 гоол оруулж, **50** болгосон юм.

### Шигшээ багийн гоолууд 
* Онооны эхний тоо нь Камеруны багийн оноо

## Үзүүүлэлтүүд 
:*2011 оны гуравдугаар сарын 15-ны байдлаар.*

|-
|1997||3||1
|-
|1998||5||0
|-
|1999||1||0
|-
|2000||9||5
|-
|2001||9||2
|-
|2002||13||5
|-
|2003||7||2
|-
|2004||9||4
|-
|2005||6||1
|-
|2006||5||5
|-
|2007||3||1
|-
|2008||11||11
|-
|2009||8||5
|-
|2010||12||10
|-
!Бүгд||101||52
|}
## Шагналууд 
### Клуб 
;Мальорка
* Лигийн цом (1): 2003

;Барселона
* Ла Лиг (3): 2004–05, 2005–06, 2008–09
* Лигийн цом (1): 2009
* Испанийн цом (2): 2005, 2006
* УЕФА Аваргуудын Лиг (2): 2005–06, 2008–09

;Интернационале
* Сериа А (1): 2009–10 
* Италийн цом (1): 2010
* Италийн Супер цом (1): 2010
* УЕФА Аваргуудын Лиг (1): 2009–10
* Клубүүдийн ДАШТ (1): 2010

### Шигшээ баг 
;Камерун
* Африкийн цом (2): 2000, 2002

;Камеруны Олимпын шигшээ баг
* Зуны Олимпын наадам (1): 2000

### Хувийн 
* Африкийн Оны шилдэг залуу тоглогч: 2000
* Африкийн Оны шилдэг тоглогч: 2003, 2004, 2005, 2010
* FIFPro World XI: 2005, 2006
* УЕФА-гийн Оны шилдэг баг: 2005, 2006
* Африкийн цомын тэмцээний Мэргэн бууч: 2006, 2008
* Европын хөлбөмбөгийн холбооны Оны шилдэг довтлогч: 2006
* Ла Лигийн Мэргэн бууч: 2006
* Африкийн цомын тэмцээний Бүх цаг үеийн мэргэн бууч
* Мальорка багийн Бүх цагийн үеийн мэргэн бууч
* Камеруны Бүх цаг үеийн мэргэн бууч
* 2005 оны ФИФА-гийн оны шилдэг хөлбөмбөгчин Гуравдугаар байр
* Клубүүдийн ДАШТ – 2010 оны Алтан бөмбөгийн эзэн
## References 
## Холбоос 
* 
* Самюэль Это'огийн байгуулсан сан

Ангилал:1981 онд төрсөн
Ангилал:Камеруны хөлбөмбөгчин
Ангилал:1998 оны хөлбөмбөгийн ДАШТ-д оролцогч
Ангилал:2002 оны хөлбөмбөгийн ДАШТ-д оролцогч
Ангилал:2010 оны хөлбөмбөгийн ДАШТ-д оролцогч
Ангилал:2000 оны зуны олимпод оролцогч
Ангилал:Ла Лигийн тоглогч
Ангилал:Италийн хөлбөмбөгийн лигийн тоглогч
Ангилал:Камерунчууд